Crvena zvezda uoči utakmice s Young Boysima u Ligi prvaka sve je iznenadila i ispred Marakane postavila - tenk.

Srbijanski mediji su izvijestili da je riječ o tenku koji je korišten u napadu na Vukovar, dok su crveno-bijeli to demantirali.

Zvezda je navela da je vozilo kupljeno na jugu Srbije, da nema motor te nema nikakve opasnosti za navijače. Premda su u Zvezdi i pokušavali demantirati da tenk ima ikakve veze s Vukovarom, već same snimke na Youtubeu otkrivaju sasvim drugačiju priču. Naime, prikaz tog tenka su Delije više puta koristile tijekom koreografija uz skandiranje Vukovar, Vukovar.

Bilo kako bilo, ubrzo je stigao odgovor navijača iz Zagreba. Naime, Bad Blue Boysi su ispred stadiona u Maksimiru postavili - traktor. Što su time željeli poručiti zaključite sami.

>> Pogledajte kako je to izgledalo

Foto: Vecernji.hr